open-index/open-wikipedia-markdown huggingface dataset:
Ешреф Алиу

**Ешреф Алиу** (), (,  - , ) — македонски писател, новинар и политичар од албанска народност.

## Животопис
Роден е во 1939 година во Велики Трновац, во близина на Бујановац. Магистрирал на Филозофскиот факултет при Универзитетот во Скопје, во 1981 година. Почнал да работи во НИП „Нова Македонија“. Пишувал на албански и македонски јазик. Пишувал во голем број весници и списанија. Преведува од германски, македонски јазик и српски на албански јазик. Член е на Македонскиот ПЕН центар.

Во периодот 1994-1997 година бил министер за култура на Република Македонија. Претставник помеѓу 1991 и 1994 година.

## Творештво
* Патеки во времето (роман), 1992 година;
* Мајка (поезија);
* Раскази, 1988.

## Наводи

Категорија:Починати во Скопје
Категорија:Апсолвенти на Филозофскиот факултет - Скопје
Категорија:Македонски новинари
Категорија:Македонски преведувачи
Категорија:Македонски писатели
Категорија:Српски Албанци
Категорија:Македонски Албанци
Категорија:Министри за култура на Република Македонија
Категорија:Пратенички состав 1991-1994
Категорија:Југословенски новинари
Категорија:Југословенски Албанци
Влатко Богдановски

**Влатко Богдановски** (, ) — македонски шахист. Игра за клубот *СК Алкалоид Скопје*.

## Животопис
Богдановски е роден во Битола во 1964 година. Основно образование завршил во ОУ „Ѓорѓи Сугарев“ - Битола, а средно образование во гимназијата „Јосип Броз-Тито“ во 1983 година во родниот град. Образованието го продолжил на Филозофскиот факулет во Скопје отсек новинарство, кое го завршил во 1988 година и се здобил со звањето дипломиран новинар.

## Кариера
Трипати го има освоено поединечното првенство на Македонија: 1993, 1995 и 2009 година. Исто така трипати бил републички првак: 1986, 1987 и 1989 година, како и еднаш на Отвореното првенство во 2013 година (во период кога не се организирало Затворено првенство).

За Македонија настапувал на седум шаховски олимпијади: 1994–2000, 2004, 2012 и 2014 година. Учествувал и на четири Европски екипни првенства (1997-2001 и 2013) и едно Светско екипно првенство (2001).

Во 1988 година ја добил титулата меѓународен мајстор (ММ), а во 1993 година титулата велемајстор (ВМ).

Во 2018 година станал ФИДЕ тренер.

## Поврзано
* Шаховско првенство на Македонија

## Наводи

## Надворешни врски
* Настапи на Влатко Богдановски на шаховски олимпијади
* Настапи на Влатко Богдановски на светски првенства
* Настапи на Влатко Богдановски на европските првенства
* Настапи на Влатко Богдановски на поединични европски првенства
* Настапи на Влатко Богдановски во купови на европски клубови

Категорија:Македонски шахисти
Категорија:Шаховски прваци на Македонија
Категорија:Шаховски велемајстори
Куќен притвор

**Куќен притвор** — македонска телевизиска серија, снимена во 2022 година во режија на Вардан Тозија, продуцент Пеце Талески, во продукција на ОХО за МРТ 1 и Gley.

## Улоги

## Надворешни врски
* 

Категорија:Македонски телевизиски серии
Македонски ПЕН центар

**Македонски ПЕН центар** — невладина организација, огранок на Меѓународниот ПЕН центар за Македонија. Основан е во 1962 година како дел од југословенскиот ПЕН центар, но во 1967 година на Конгресот во Осло станал независен ПЕН центар, со што се стекнал со право на глас во Меѓународниот ПЕН центар. Македонскиот ПЕН центар организира настани, а првиот настан од големи размери е конференцијата на Меѓународниот ПЕН центар одржана во Охрид во 1974 година.

## Наводи

Категорија:Невладини организации
Категорија:Македонска книжевност
Список на дипломатски посети на Македонија

Списокот ги опфаќа претседателите на држави и премиерите кои ја посетиле Македонија.

## Наводи

Категорија:Надворешни односи на Македонија
Бањски град

[врска=//upload.wikimedia.org/wikipedia/commons/thumb/4/49/Flickr_-_%E2%80%A6trialsanderrors_-_Spa%2C_Belgium%2C_ca._1895.jpg/220px-Flickr_-_%E2%80%A6trialsanderrors_-_Spa%2C_Belgium%2C_ca._1895.jpg|десно|мини| Спа во [Белгија, 1895 година]]
**Бањски град** или бањско одморалиште е место кое е популарна туристичка дестинација поради здравствените придобивки на своите минерални бањи. Терминот *бања* се користи за градови или одморалишта кои нудат хидротерапија, која може да опфаќа третмани со ладна или минерална вода и геотермални бањи.

## Познати бањски градови
* Спа (Белгија)
* Бат, Англија
* Баден-Баден, Германија
* Чатеж на Сава, Словенија
* Карлови Вари, Чешка
* Палм Спрингс, САД
* Пијешчани, Словачка
* Виши, Франција

## Познати бањски градови на Балканот

### Бугарија
Во Бугарија има преку 500 минерални извори, а таму се наоѓа и најтоплиот извор на Балканот - Сапарева Бања (103&nbsp;°C). Други познати бањски градови се Сандански, Хисарија, Банкија, Девин, Ќустендил, Варшец и Велинград.

### Грција
Најпопуларни бањски градови во Грција се Аидипсос, Сенгелово, Лутраки, Кимолос, Лутра Килинис, Валовишта (Серско), Лакос Милош, Бања (Воденско).

### Србија
Србија е позната по многубројните бањски градови. Некои од најпознатите извори се Врњачка Бања, Буковичка Бања, Врујци, Сокобања и Нишка Бања. Најтопол извор во Србија е Врањска Бања (96°C) 

### Словенија
Бањски градови во Словенија се: Рогашка Слатина, Раденци, Чатеж, Моравске Топлице, Римске Топлице, Лашко и други.

### Хрватска
Најпознати бањски градови во Хрватска се Дарувар, Шибеник и Сисак.

## Бањски градови во Македонија
Бањски градови (одморалишта) во Македонија се Дебар, Куманово, Банско, Негорци, Кежовица, Катланово и други.

## Наводи

Категорија:Бањи
Категорија:Бањски градови
Тертер

**Династијата Тертер** () — бугарска благородничка и владетелска династија со куманско потекло, која води потекло од куманската династија Тертероба, кои владееле со Второто Бугарско Царство помеѓу 1280 и 1292, како и помеѓу 1300 и 1323.

## Историја
Најстариот претставник на оваа династија во Бугарија е *[[деспот]]от* Алдимир (Елтимир) и неговиот постар брат Георги Тертер кој станал цар на Бугарија (1280-1292). За време на неговото владеење, Бугарија била под *де факто* контрола на Златната Орда, по желба на Ногај Кан бил избран следниот владетел на Бугарија, Смилец (1292-1298), кој потекнувал од друга благородна фамилија, и бил наследен од неговиот син Иван II (1298-1299). Во 1299–1300, Бугарија била контролирана од Mонголот Чака. Чака бил симнат од престолот од страна на синот на Георги Тертер, Теодор Светослав (1300-1321), при што започнал вториот период на владеење на династијата Тертер, кој продолжил и со владеењето на неговиот син, Георги II.

Потоа со Бугарија владеела династијата Шишман од Видин, која исто така имала делумно куманско потекло.

## Список на монарси

## Наводи

Категорија:Бугарија во 13 век
Владимир Џабирски

**Владимир Џабирски** — македонски универзитетски професор и политичар, министер за земјоделство, шумарство и водостопанство од 30 ноември 1998 до 28 декември 1999 и министер за животна средина и просторно планирање од 19 мај 2001 до 1 ноември 2002 година.

## Животопис
Роден е на 18 јуни 1956 година. Во 1980 година дипломирал на Универзитетот „Кирил и Методиј“. Од 1981 година, тој работел на Земјоделскиот факултет при истиот универзитет. Помеѓу 1998 и 1999 година бил министер за земјоделство, шумарство и водостопанство, а од 2001 до 2002 година министер за животна средина и просторно планирање.

## Наводи

Категорија:Родени на 18 јуни
Категорија:Родени во 1956 година
Категорија:Македонски универзитетски професори
Категорија:Професори на Факултетот за земјоделски науки и храна - Скопје
Категорија:Апсолвенти на универзитетот „Св. Кирил и Методиј“
Категорија:Министри за животна средина и просторно планирање на Република Македонија
Категорија:Министри за земјоделство, шумарство и водостопанство на Република Македонија
ПФА Тим на годината - Премиер лига

**Тим на годината според здружението на фудбалските професионалци** (англиски: Professional Footballers' Association Team of the Year), попозната како **ПФА Тим на годината** е годишна фудбалска награда која се доделува во англискиот фудбал почнувајќи од сезоната 1973-1974. Наградата вклучува избор на најдобрите единаесет играчи во Премиер лигата за изминатата сезона, во обид да се создаде идеален состав од најдобрите играчи за сезоната.

Освен во Премиер лигата, оваа награда се доделува и во пониските англиски дивизии Чемпионшип, Лига 1 и Лига 2.

## Сите тимови на годината досега
Подолу во списокот се прикажани изданијата од формирањето на Премиер лигата во сезоната 1992-1993.

#### Премиер лига 1992-1993

#### Премиер лига 1993-1994

#### Премиер лига 1994-1995
Сестринска република

мини|300x300пкс| Цртеж од 1799 година, на кој се прикажани прускиот, рускиот и австрискиот владател кои гледаат како републиките никнуваат како печурки околу Франција, ширејќи се кон другите европски престолнини.
Терминот **Сестринска република** () се однесува на марионетските држави (со републиканаско уредување) основани во Средна Европа и на Апенинскиот Полуостров од страна на француските војски или од месни револуционери претежно во периодот меѓу 1797 и 1799 година. Тие биле поддржувани од Првата Француска Република за време на Француските револуционерни војни. Овие републики, иако официјално независни, за своја заштита во голема мера се потпирале на Франција, и повеќе сличеле на автономни територии отколку на независни држави. По прогласувањето на Француското Царство неколку од овие држави биле анектирани од Франција, а останатите биле претворени во монархии управувани од членовите на семејството Бонапарт.

## Историја
Француската револуција бил период на општествени и политички пресврти во Франција од 1789 до 1799 година. Републиканците кои ја собориле монархијата биле водени од идеалите за народен суверенитет, владеење на правото и претставничка демократија. Републиканците усвоиле идеи и вредности од филозофиите на вигизмот и на просветителството. Француската Република го поддржала ширењето на републиканските принципи низ Европа, но повеќето од овие *сестрински републики* станале средство за контрола на окупираните земји како клиентски режими.
врска=//upload.wikimedia.org/wikipedia/commons/thumb/c/c5/D062- N° 435. Les républiques sœurs. - Liv3-Ch16.png/220px-D062- N° 435. Les républiques sœurs. - Liv3-Ch16.png|мини| Франција и сестринските републики во 1798 година.

## Наводи

Категорија:Наполеонски држави
Категорија:Републиканство
Категорија:Француски директорат
Категорија:Современа историја на Италија
Наполеонов план за инвазија на Обединетото Кралство

**[[Наполеон Бонапарт|Наполеоновиот]] план за напад на Обединетото Кралство** на почетокот од Војната на Третата коалиција, иако не бил реализиран, имал големо влијание врз британската поморска стратегија и врз утврдувањето на брегот од југоисточна Англија. Француските обиди да ја нападне Ирска за да го дестабилизира Обединетото Кралство или како отскочна даска за нападот на Велика Британија се реализирале во 1796 година. Првата француска *Англиска армија* се сконцентрирала на брегот на Ла Манш во 1798 година, но нападот на Англија бил запоставен поради тоа што Наполеон се сконцентрирал на кампањите во Египет и против Австрија. Нападот на Обединетото Кралство бил отповикан во 1802 година по потпишувањето на Амјенскиот договор. Идејата за напад станала повторно актуелна веднаш по избувнувањето на војната во 1803 година, а конечно била отфрлена во 1805 година, пред Битката кај Трафалгар.
врска=//upload.wikimedia.org/wikipedia/commons/thumb/f/f2/Inspecting the Troops at Boulogne, 15 August 1804.png/220px-Inspecting the Troops at Boulogne, 15 August 1804.png|мини| Увид на трупите во Булоњ, 15 август 1804 година

## Поврзано

* Француската интервенција за време на ирското востание од 1798 година
* Операција Морски лав, планираната инвазија на Хитлер на Англија за време на Втората светска војна

## Надворешни врски

* Инвазија на Британија - Националниот поморски музеј
* Предмети поврзани со инвазијата во збирките на НММ
* Карикатура и пропаганда против Наполеон во Англија 1798–1803
* Ставовите на Наполеон за инвазијата на Британија

Категорија:Битки во Војната на Третата коалиција
Категорија:Војна на Третата коалиција
Категорија:Судири во 19 век
Категорија:Инвазии од Франција
Категорија:Откажани инвазии
Норвешки вооружени сили

**Норвешките вооружени сили** ( , „Одбрана“) е воена организација задолжена за одбраната на Норвешка. Составена е од пет ограноци, Норвешката армија, Кралската норвешка морнарица, која ги опфаќа Крајбрежната стража, Кралските норвешки воздухопловни сили, Домашната стража и Норвешките сили за кибер-одбрана, и уште неколку заеднички оддели.
Воените сили во мирновременски услови изнесуваат околу 23.250 воен и цивилен персонал, и околу 63.250 при целосна мобилизација.
Воените расходи на Норвешка од 7,2 милијарди американски долари се највисоки расходи по глава на жител меѓу европските НАТО членки.

## Наводи

Категорија:Вооружени сили
Категорија:Норвешка војска
Панегирик

[мини| Насловната страна од ''Панегирикот на Леонардо Лоредан'' (1503), напишан во чест на Леонардо Лоредан, 75-ти [дужд на Венеција|дужд од Венеција, денес се наоѓа во Музејот Волтерс во Балтимор]]
**Панегирик** — пофална беседа, говор или напис што слави, велича некого или нешто. Првите панегирици биле говори одржани на јавни настани во античка Атина.

## Етимологија
Зборот настанал како кованица од старогрчките зборови *пан* (παν) - „сите“ и *агурис* (ἄγυρις) „собир“ или „собрание“. Двата збора споени значат „општо или сенародно собирање, најчесто во смисла на фестивал во чест на бог“, и оттука се изведува придавката *пангирикос* „на или за време на јавен собир или фестивал“.

## Историјат
Во Атина ваквите говори биле одржувани на национални фестивали или игри за да се поттикнат граѓаните да се угледаат на славните дела на нивните предци. Најпознати се *Олимпијак* од Горгија, *Олимпијак* од Лисиј и *Панегирик* и *Панатенаик* од Исократ.  Погребните говори, каков што е говорот на Перикле во Тукидид, дале придонес во развојот на панегириката.

Римјаните обично панегирикот го ограничувале само на живите, а покојникот добивал посмртни говори. Најпознат пример на латински панегирик е оној од Плиниј помладиот (100 г. н.е.) одржан во Сенатот по повод неговото преземање на конзулството, кој содржел пофалба за Трајан, која некои научници ја сметаат за исполнета. Во 336 година, Евсевиј Кесариски одржал панегирик за Константин Велики на 30-тата година од неговото владеење, во кој тој ја прекинал традицијата величајќи ја побожноста на царот, а не неговите световни достигнувања. Во Византиското Царство, *василикос логос* бил формален панегирик за императорот кој бил испорачуван во важна прилика.

Панегириските поеми биле главна книжевна форма кај Арапите. Ал-Мутанаби напишал поема за славната кампања на Сајф ал-Давла против Византиската империја.

## Современа преродба
Обичајот да се упатуваат панегирици до монарсите повторно стапил на сцена во барокниот период, но има и ренесансни примери како Laudatio florentinae urbis од Леонардо Бруни до Фиренца од 1403 година и Еразмовиот *Panegyricus*, објавен во 1504 година. Така, во 1660 година, неколку панегирици биле објавени од англиски поети во чест на доаѓањето на власт на Чарлс II од Англија. Друго значајно дело го вклучува „Панегирикот за војводата од Лерма “, напишана од шпанскиот поет Луис де Гонгора во 1617 година. Руските поети од осумнаесеттиот век, а особено Михаил Ломоносов, ја прифатиле панегиричната форма за да ги прослават достигнувањата на руските цареви и царици. 

## Наводи

Категорија:Панегирици
Категорија:Видови говори
Категорија:Култ на личноста
Категорија:Грцизми
Педесет и прва војводинска дивизија

**Педесет и првата војводинска дивизија** ― дивизија на НОВЈ која била создадена на 31 октомври 1944 година во Нови Сад од Седмата, Осмата и Дванаесеттата војводинска бригада. Во нејзиниот состав биле вклучени и Четиринаесеттата војводинска (словачка) бригада, од 11 ноември и Артилериската бригада од 12 ноември 1944 година. На почетокот имала околу 5.000 борци.

## Борбениот пат на 51. дивизија
Веднаш по создавањето, дивизијата, заедно со единиците на Црвената армија, била вклучена во операцијата за притискање кон Дунав во областа Батина и во близина на Апатин. Во тешките борби за мостовите кај Батина и Апатин, од 11 до 23 ноември 1944 година. Во 2008 година, дивизијата успешно соработувала со единиците на Црвената армија на многу тежок терен изложен на германски артилериски и митралески оган и значително придонела за поразот на Германците на мостовите. Во овие битки претрпела загуби од 271 убиен и 850 ранети.

Потоа учествувала во ослободувањето на Барања и избила на југословенско-унгарската граница. На 1 декември 1944 година од Врховниот штаб на НОВ и ПОЈ била пофалена за храброста на борците и водачите и упорноста во ослободувањето на Барања. Победата во оваа операција ја одбележала командата на Црвената армија со салва од 20 артилериски водови од 224 пиштоли, а како признание за нејзините напори и успеси, Педесет и првата дивизија ја добила почесната титула „Дунавска“.

Од 1 јануари 1945 г., дивизијата била дел од новосоздадената Трета југословенска армија. Нејзините единици се во близина на Барч 18/19. Во јануари се префрлиле на десниот брег на Драва, до Виробитичкиот мост, кој го држеле Шестиот и Десеттиот корпус на НОВЈ и зазеле положби кај Подравска Слатина, каде во соработка со Шеснаесеттата војводинска дивизија, жестоко се борела против германските и усташките сили на домашната стража.

Под притисок на силните германски сили во операцијата Вукодлак, војводинската дивизија, вклучително и Педесет и првата, на 8/9 февруари 1945 година, тие се повлекле на северниот брег на Драва и добиле задача да го бранат фронтот на Драва. Во германската операција Пролетно будење (Фрулингзервахен) во март 1945 година, дивизијата учествувала во ликвидацијата на германскиот бранење на мостот кај Болман. Во завршните операции на Југословенската армија за конечно ослободување на Југославија, дивизијата се истакнала во битките за ослободување на Осиек на 14 април; Ѓурѓевац, 2 мај ; Копривница, 5 мај; Птуј, 9 мај; а особено во опкружувањето и уништувањето на германско-четничката група кај Дравоград од 12 до 15 од мај кој се обидел да се пробие до Клагенфурт.

## Наводи

## Книжевност

* Срета Савиќ: 51. Војводинска дивизија, Воено издавачка куќа, Белград, 1974.   
* *Воена енциклопедија* (книга деветта). Белград, 1975 г. година.

Категорија:Дивизии на НОВЈ
Категорија:Војводина во Народноослободителната борба
Категорија:Единици на НОВ и ПОЈ
Осумнаесетта словенечка дивизија

**Осумнаесетта словенечка дивизија** — партизанска дивизија која дејствувала како дел од НОВ и ПОЈ во Југославија за време на Втората светска војна.

## Историја
Дивизијата била формирана на 14 септември 1943 година. Во времето на нејзиното формирање, дивизијата имала три бригади и околу 3.350 борци.

## Состав
Септември 1943 година:

* Осма словенечка националноослободителна бригада „Фран Левстик“
* Деветта словенечка националноослободителна бригада
* Десетта словенечка националноослободителна ударна бригада „Љубљанска“

## Команда
; Команданти 
* Радо Пехачек

; Политички комесари 
* Јанез Хрибар

## Наводи

## Поврзано
* Југославија во Втората светска војна
* Список на дивизии НОВ и ПОЈ

## Надворешни врски
* Војска.нет

Категорија:Народноослободителна војска на Југославија
Категорија:Воени единици и формации во Втората светска војна
Скијачка патека

мини|Скијачка патека во Серфаус, Австрија
***Скијачка патека*** е специјално подготвена и означена снежна површина, патека, или планинска удолница наменета за скијање.

## Одржување
Патеките обично се одржуваат со помош на возила познати како снеготапкачи кои го набиваат или „ дотеруваат“ снегот за да се изедначат условите на патеката, за да се отстранат тумбите и да се прераспредели снегот со цел за да се продолжи скијачката сезона. На почетокот од сезоната или кога снежната покривка е мала кон природниот снег честопати се придодава и вештачки снег со машини за правење снег.

## Рангирање
Обично, оценувањето на скијачките патеки го врши одморалиштето, а оценките се во однос на другите патеки во истото одморалиште. Така, патеките не се класифицирани според независен стандард и скијачите треба да бидат претпазливи.

Стрмнината на скијачките патеки обично се мери во степени (како процент) а не со степени од агол. Општо земено, падините за почетници (зелен круг) се помеѓу 6% и 25% степени. Средните падини (син квадрат) од 25% до 40%. Тешките падини (црн дијамант) се над 40%. Патеката се оценува според нејзиниот најтежок дел, иако остатокот од патеката може да е полесен. При оценувањето одморалиштето може да ја земе предвид ширината на патеката, најострите свијоци, грубоста на теренот и дали патеката е редовно уредена.

### Европа

#### Скандинавија
Во Норвешка, Шведска  и Финска, се користи сличен систем на бои како и во остатокот од Европа, но со различни форми.

## Наводи

Категорија:Скијачки центри
Категорија:Скијачка опрема
Светско првенство во биатлон

**Светското првенство во [[биатлон]]** е спортско натпреварување во организација на Меѓународниот биатлонски сојуз (ИБУ) и се одржува во машка, женска и јуниорска конкуренција. Првенствата се одржуваат еднаш годишно, освен во олимписки години, со цел да се избегнат две натпреварувања во годината кога се одржуваат Зимски олимписки игри.

Првото Светско првенство во биатлон се одржало во 1958 година, со поединечни и тимски трки во машка конкуренција. Бројот на трки значително се зголемувал со текот на годините. Од 1984 година почнале да се одржуваат посебни светски првенства во женска конкуренција, а од 1989 година на Светските првенства во биатлон почнале да се организираат заедно и во машка и во женска конкуренција. Во 1978 година бил променет калибарот од голема армиска пушка во малокалибарска пушка, а растонајието на метата било намалено од 150 на 50 метри. 

## Дисциплини
Првото Светско првенство во биатлон во 1958 година за мажи се одржало во градот Залфелден во покраината Салцбург во Австрија, каде што официјално се одржала само поединечната трка на 20 километри и неофицијално била одржана екипна трка. Шведскиот биатлонец Адолф Виклунд станал првиот светски шампион во биатлон. На Светското првенство во 1966 година во програмата официјално била воведена штафетната трка. Други дисциплини се вовеле на следните првенства:

* 1974 година - спринт за мажи,
* 1984 година - поединечно, спринт и штафета за жени,
* 1989 година - екипни трки,
* 1997 година - потера (пурсуит)
* 1999 година - масовен старт,
* 2005 година - мешана штафета.

 

## Поврзано

* Светски куп во биатлон

## Наводи

## Надворешни врски

* Спортски 123 резултати биатлон 
Категорија:Биатлон
Категорија:Светски првенства во биатлон
Жена во градина

***Жена во градина*** (***La Dame en blanc au jardin)*** (француски: *Femme au jardin*) (или ***Жан-Маргерит Лекадр во градина***) — слика започната во 1866 година од Клод Моне кога имал 26 години. Делото е изведено *пленер* во масло на платно релативно голема големо, 82 на 101 см, и моментално ѝ припаѓа на збирката на музејот Ермитаж во Санкт Петербург, Русија.

Жената на сликата е Жан-Маргерит Лекадр, младата сопруга на неговиот богат братучед Пол-Ежен Лекадр. Лекадр живееле во Авр и имале селска куќа, Ле Кото, во блискиот Сент-Адрес, во чија градина е направена сликата за време на кратка посета. Анализата со Х-зраци покажала дека всушност била насликана над претходна слика.

Стилот на сликата е доста компониран и детален, за разлика од типично импресионистичките дела за кои подоцна Моне бил признат. Три главни предмети, Жан-Маргерит, централната цветна роза во леата со светло-црвени цветови и цветната грмушка од бела роза каде малку настрана млада дама во бело како размислува, додека светлината доаѓа од лева страна, а позадината на платното е составен од засенчени дрвја како жива ограда, а во пазадина на десна страна се приметува почетокт на градината со рози. Светлиот бел фустан на Жан-Маргерит е во живописен контраст со црвените, розовите и зелените растенија и дрвја во градината. Темата ја навестува доживотната страст на Моне за сликање цвеќиња и градини во природен амбиент.

## Поврзано
* *[[100 одлични слики|100 големи слики]]*, серија на BBC од 1980 година

## Наводи

Категорија:Слики во Ермитаж
Категорија:Слики од Клод Моне
Категорија:Слики од 1866 година
Плашт (геологија)

**Плашт** или **мантија** — слојот во едно планетарно тело сместен над јадрото и под кората. Сочинет е од карпи или мразови, и најчесто претставува најголемиот и најмасивен слој на телото. Плаштовите се својствени за планетарните тела кои претрпеле раслојување по густина. Плаштови имаат сите земјовидни планети (вклучувајќи ја Земјата), разни астероиди и некои планетарни месечини.

## Земјин плашт
мини|десно|350п|Внатрешниот состав на Земјата со горен и долен плашт

Земјиниот плашт е слојот од силикатна карпа помеѓу кората и надворешното јадро. Има маса од 4,01&nbsp;×&nbsp;1024&nbsp;кг, што сочинува 67&nbsp;% од масата на Земјата. Дебел е 2.900&nbsp;км и зазема 84&nbsp;% од зафатнината на Земјата. Претежно е цврст, но во геолошки временски рамки има поведение на вискозна течност. Делумното топење на плаштот во средноокеанските гребени создава океанска кора, а делумното топење на плаштот во зоните на подвлекување дава континентална кора.

## Други планетарни плаштови
Меркур има силикатен плашт дебел 490&nbsp;км, што сочинува само 28&nbsp;% од неговата маса. Венериниот силикатен плашт е дебел околу 2.800&nbsp;км со удел од 70&nbsp;% од масата. Марсовиот силикатен плашт е дебел 1.600&nbsp;км, што е ~74–88&nbsp;% од неговата маса и може да е претставен од хасигнитските метеорити.

## Месечини со плаштови
Јупитеровите месечини Ија, Европа и Ганимед имаат силикатни плаштови; плаштот на Ија (дебел ~1.100&nbsp;км) е покриен со вулканска кора, Ганимедовиот (дебел ~1.315&nbsp;км) е покриен со мраз дебел ~835&nbsp;км, а Европиниот (дебел ~1.165&nbsp;км) има ~85&nbsp;км мраз, а можеби и течна вода.

Силикатниот плашт на Земјината месечина е дебел околу 1.300–1.400&nbsp;км и претстаува извод на месечеви базалти. Месечевиот плашт е соголен во Јужнополово-Ејткеновата Котлина или котлината на Морето на Кризите. Овој плашт има сеизмички прекин на длабочина од ~500&nbsp;км, најверојатно предизвикан од промената на составот.

Титан и Тритон имаат плаштови сочинети од мраз или други цврсти испарливи супстанции.

## Астероиди со плаштови
Некои од најголемите астероиди имаат плаштови; на пример, Веста има силикатен плашт со сличен состав на диогенитските метеорити.

## Поврзано
* Земјин плашт

## Наводи

Категорија:Земјин состав
Категорија:Планетарна геологија
Овесно поле со булки

***Овесно поле со булки*** () — пределна слика од 1890 година на францускиот импресионист Клод Моне. Сега е изложена во Музејот за модерна и современа уметност (Musée d'Art moderne et contemporain) во Стразбур, Франција. Нејзиниот инвентарен број е 55.974.0.683.

*Овесно поле со булки* ѝ припаѓа на серија од пет погледи на полињата околу Живерни насликани во летото 1890 година. Купена е за музејот во 1948 година. Таа била едно од неколкуте дела купени со парите од осигурувањето од катастрофалниот пожар на Музејот на убави уметности во 1947 година.

## Наводи

## Надворешни врски
*''Champ d’avoine aux coquelicots''  на мрежното место на музејот

Категорија:Слики од Клод Моне
Категорија:Слики од 1890 година
Категорија:Слики во Музејот за модерна и современа уметност во Стразбур
Градината на уметникот во Живерни

***Градината на уметникот во Живерни*** () — слика масло на платно од Клод Моне насликана во 1900 година, која денес се наоѓа во музејот Орсе, Париз.

Тоа е едно од многуте дела на уметникот од неговата градина во Живерни во последните триесет години од неговиот живот. На сликата се прикажани редови на ириси во различни нијанси на виолетова и розова, поставени дијагонално на рамнината на сликата. Цветовите се под дрвјата кои на прекумерната светлина го менуваат тонот на нивните бои. Зад дрвјата се наѕира куќата на Моне.

## Во контекст на опусот на Моне
Моне имал 60 години кога ја завршил оваа слика и создал огромен обем на дела. Станал невообичаено успешен и познат. Во тоа време, сѐ повеќе и повеќе го анализирал она што го гледал додека, според Вилијам Сајц, „субјектот, чувството и сликовниот објект не станат идентични“.

Во 1900 година, годината на оваа слика, тој започнал два големи проекти - серија за реката Темза во Лондон и друга серија од неговите водени градини во Живерни, вклучувајќи и некои од неговите познати слики на водни лилјани, како што *е [[Басен со водени лилјани|Басенот со водени лилјани]]* (сега во Музејот на ликовни уметности во Бостон ).

Неговиот дилер Диран-Риел изложил негови скорешни дела, вклучително и десетина водени лилјани  и ја купил сликата на неговиот пријател Реноар *Џамија (Арапски фестивал)*.

## Градината
Моне работел и ја развивал градината што е тема на неговите слики од крајот на 1883 година до крајот на неговиот живот.

## Споредливи слики

## Изложби
Покрај во Франција, *Градината на уметникот во Живерни* била изложена во Австралија, Белгија, Кореја, Италија, Јапонија, Швајцарија и САД.

## Наводи

## Поврзано
* Водни лилјани (циклус на Моне)
* Список на дела на Клод Моне

Категорија:Слики од Клод Моне
Категорија:Слики од 1900 година
Категорија:Слики во Музејот Орсе
Регата во Сент Адрес (Моне)

***Регата во Сент Адрес*** — слика масло на платно на импресионистичкиот сликар Клод Моне. Насликана е во 1867 година и е во сопственост на музејот Метрополитен.

Оваа слика и *Плажата во Сент Адрес* (Уметнитчки институт во Чикаго) веројатно биле замислени како пар. Тие се еднакви по големина, а нивната точка на гледање се разликува за само неколку метри.

## Опис
Сент Адрес, добростоечко предградие на Авр, бил домот на татко му на Моне. Сиромашниот, Моне го поминал летото 1867 година со својот татко и тетка му Софи Лекадр по цена да ја напушти својата придружничка Камиј Донсје и нивниот новороден син Жан. Моне присуствувал на породувањето во Париз, а неколку дена подоцна се вратил на брегот.

Парот слики ја спојува оваа сончева регата која убаво облечени буржуи ја гледаат при плима, со облачна сцена при слаба осека, рибарски чамци извлечени на плажата со морнари и работници. Бидејќи Моне никогаш не ги изложил сликите една до друга, контрастот меѓу нив веројатно не бил наменет како социјален манифест, туку ги одразувал различните услови под кои можело да се наслика истото место.

На 25 јуни 1867 година, Моне забележал дека работи на дваесетина слики:„Меѓу морските пејзажи, ги работам регатите на Авр со многу фигури на плажата и надворешното пристаниште покриено со мали едра“. (Клод Моне) Сликата е потпишана долу лево.

## Сопственост
? Анри Хехт, Париз (1873; купена во јануари за 500 франци од уметникот); ?продажба, Хотел Друо (Hôtel Drouot), Париз, 5 април 1884 година, бр. 25, како „Сент Адрес“; Диран-Риел, Париз, околу 1888–91 година, продаден на 20 август 1891 година на Виденер; Вајднер, Ешбурн, во близина на Филаделфија (1891–1907; продаден на 27 февруари 1907 година на Диран-Риел); Диран-Риел, Њујорк, 1907 година; Вилијам Черч Озборн, Њујорк (1907–д. 1951)

## Наводи

Категорија:Слики од Клод Моне
Категорија:Слики во Метрополитен
Категорија:Слики од 1867 година
Тополи (циклус на Моне)

[врска=//upload.wikimedia.org/wikipedia/commons/thumb/b/b2/1891_Monet_The_four_trees_anagoria.JPG/250px-1891_Monet_The_four_trees_anagoria.JPG|десно|мини|250п|''Четири дрвја,'' (четири тополи на бреговите на реката Епт кај Живерни), 1891 година, [Метрополитен (музеј)|Метрополитен.]]
***Тополи*** ― циклус слики од Клод Моне кои биле направени во летото и есента 1891 година. Дрвјата биле во мочуриште покрај бреговите на реката Епт, неколку километри возводно од домот и студиото на Моне. За да стигне до неговото пловечко сликарско студио кое било закотвено на место, отишол со мал брод по блискиот воден пат до каде што се приклучувал на главниот тек. Дрвјата биле по должината на реката во еден тек, следејќи ја кривата Ѕ. Имала три групи слики - во едната група сликите имаат високи тополи кои излегуваат од горниот раб на платното, во друга група има седум дрвја и во друга група три или четири тополи на бреговите на реката Епт кај Живерни. Дрвјата, кои всушност и припаѓале на комуната Лимец, биле ставени на аукција пред Моне да ги заврши сите негови слики. Во одреден момент, Моне бил принуден да ги купи дрвјата бидејќи сè уште не бил завршен со своите слики. Откако го завршил циклусот, ги продал дрвјата назад на трговецот со граѓа кој ги посакувал.

## Галерија

Податотека:Claude Monet 041.jpg|*Тополи на Сонце,* 1887 година, Државна галерија, Штутгарт
Податотека:Claude Monet - Poplars at Giverny, Sunrise.jpg|*Тополи во Живерни, изгрејсонце*, 1888 година, Музеј на модерна уметност
Податотека:Claude Monet - Poplars (Autumn) II.JPG|*Тополи (есен),* 1891 година
Податотека:Claude Monet - Les Peupliers.jpg|*Тополи (есен),* 1891 година, Музеј на уметност во Филаделфија
Податотека:Claude Monet - Poplars (Wind effect).JPG|*Тополи (ефект на ветер),* 1891 година
Податотека:Monet Poplars in the Sun.jpg|*Тополи на Сонце,* 1891 година, Национален музеј на западната уметност, Токио
Податотека:Three Trees in Grey Weather 1891 Claude Monet.jpg|*Три дрвја во тмурно време*, 1891 година
Податотека:Monet Poplars on the River Epte.jpg|*Тополи на реката Епте*, Тејт 1891 година
Податотека:Claude Monet 040.jpg|*Тополи на Епт*, 1900 година, Национална галерија на Шкотска, Единбург


## Јавен приказ
Во 2015 година, Националната галерија во Лондон изложила пет слики од циклусот, заедно во една соба, за време на траењето на изложбата посветена на Пол Диран-Руел. Ова било ретка појава и се верувало дека е можеби првпат овие пет слики да бидат изложени заедно откако се насликани.

Сликите беа прикажани и во Музејот на уметност во Филаделфија кога изложбата патувала од Лондон до Филаделфија.

## Наводи


## Надворешни врски

* ''Годините на Моне во Живерни: Надвор од импресионизмот'', каталог на изложби целосно на интернет како PDF од Метрополитен музејот на уметноста, кој содржи материјал за овој циклус

 
Категорија:Слики од Клод Моне
Категорија:Циклуси слики од Клод Моне
Категорија:Слики во збирката на Музејот Метрополитен
Категорија:Слики во збирката на Музејот на уметност Филаделфија
Категорија:Слики од 1891 година
Разбранувано море кај Етрета

***Разбранувано море кај Етрета*** ― уметничка слика од 1883 година на еден од основачите на францускиот импресионизам, Клод Моне. Сликата сега е зачувана во Музејот на ликовни уметности во Лион.

Сликата прикажува разбранувано море во зимски ден. Спилата во позадина е во Етрета, (Приморска Сена); Моне често престојувал во областа во текот на зимата 1864-1865 година и напишал: „Го поминувам времето на отворено на карпите кога времето е лошо [...] и секако работам цело време“. Моне ја составил сликата во февруари 1883 година од прозорецот на неговиот хотел. Последователно, сликата ја купил парискиот препродавач Пол Диран-Руел, а потоа станал сопственост на Музејот на ликовни уметности во Лион во 1902 година. Музејот бил претходник во собирањето на импресионистички слики од почетокот на 20 век.

Сликата е составена од четири главни елементи, секој насликан на различен начин. Средишниот дел е навлезен од бисерно бели високи бранови насликани во облици на запирки. Во преден план, мала плажа на која лево има стари чамци полни со слама, и двајца рибари со нивните чамци во лоша состојба кои се насукале на брегот. Лево, во позадина, се гледа карпата кај Етрета, а карпестите слоеви се евоцирани со хоризонтални линии на четка. Конечно, на горниот дел од сликата е прикажано небото, насликано на начин што изразува завеса од дожд.

## Наводи

Категорија:Слики од Клод Моне
Категорија:Слики во збирката на Музејот на ликовни уметности во Лион
Категорија:Слики од 1883 година
Категорија:Приморски слики
Тераса во Сент Адрес

***Тераса во Сент Адрес*** — масло на платно од Клод Моне насликано во 1867 година. Сликата е изведена за време на владеењето на Наполеон III за време на Второто Царство. Во тоа време, на многу авангардни сликари не биле прифатени во Салонот. Тогаш, Моне ќе застане на чело на група сликари наречена *Анонимно друштво на сликари, вајари и гравери*.

## Композиција
Четири лица се претставени во еден предел, две стојат и две седат во преден план на свиткани столчиња. Двете лица кои седат се таткото на Моне и Жана Лекадр, неговата тетка, скриена под сонцобран. Композицијата е испрекината со хоризонтални линии (работ на терасата и хоризонтот), вертикални линии (двете знамиња, луѓето во близина на балустрадата) и коси линии (ориентацијата на столиците). Овие линии на сила даваат рамнотежа, речиси симетрија на целиот состав. Кадрирањето е широко, ликовите се впишани во нивната околина. Погледот е одозгора на ликовите, како да се набљудувани од прозорец. Во позадина, чамци пловат по водата, во правец на Авр.

## Боја и светлина
Контурите на облиците се прилично јасни, освен лицата на ликовите кои тешко се препознаваат. Моне избира реалистични бои. Доминантна на преден план е зелената од вегетацијата со светли тонови. Доминантна на позадината е загасито сина/сивкаста со придушени тонови кои се наоѓаат на небото и морето.

## Надворешни врски
*''Impressionism: a centenary exhibition'', an exhibition catalog from The Metropolitan Museum of Art (fully available online as PDF), which contains material on this painting (p.&nbsp;140-144)

Категорија:Слики од Клод Моне
Категорија:Слики од 1867 година
Категорија:Слики во Метрополитен
Исповед на еден телевизор

**„Исповед на еден телевизор“** — збирка раскази на македонскиот писател Игор Лозаноски објавена во 2020 година во издание на Темплум.

## Содржина
Збирката содржи 26 куси раскази:
* Штама
* Симната рампа
* Исповед на еден телевизор
* Животот на едно богато магаре
* Животот на едно сиромашно магаре
* Прошетка
* Населба без луѓе
* Си беше еднаш кога се дишеше
* И кафето не е тоа што беше
* Домашната службеничка
* Ќе прашаат како било тогаш
* Петтиот гостин
* Казна
* Ѕид
* На старата клупа
* Лажливо огледало
* Најдобриот другар на Лука
* Јаков и телефонот
* Љубов преку жица
* Човекот со книгата
* Во трговскиот центар
* Од белешките на една придружничка
* Децата што читаа во училишниот двор
* Тркало
* Сиктер-кафе

## Осврт кон делото
Во расказите се опишува отуѓеноста на модерниот човек во еден град што наликува на Скопје, но можеби тоа е малку изместено, дистописко Скопје. Ликовите трпеливо ги загребуваат и осознаваат градот и околината, обидувајќи се да учествуваат во тешко предвидливите промени на едно општество кое налудничаво се фрагментира и затвора.

## Технички одлики
Збирката е објавена во рамките на едицијата „Катапулт“. Таа е отпечатена во мал формат (18 сантиметри), во мек повез и има 74 страници. Книгата е испечатена во печатницата Графика плус во тираж од 300 примероци. Таа е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4871-40-8. Графичкото уредување и дизајн е дело на фирмата Кома. Книгата е отпечатена со финансиска поддршка од Комерцијална банка АД - Скопје.

## Наводи

Категорија:Дела на Игор Лозаноски
Категорија:Книги од 2020 година
Категорија:Изданија на Темплум
Категорија:Македонски дела од 2020 година
Категорија:Појавено во 2020 година во Македонија
Категорија:Македонски раскази
Категорија:Добитници на наградата „Новите!“
Црква „Св. Троица“ - Горно Кратово

**Света Троица** — нова селска црква во селото Горно Кратово, во Општина Кратово, која била подигната во маалото Вељановец.

## Местоположба

Се наоѓа лево од регионалниот пат 29271, на исклучувањето за земјениот пат кон маалото Вељановец, а е сместена помеѓу самите куќи на маалото.

## Историја

На 16 мај 2021 година, во маалото Вељановец била осветена црквата.

## Галерија


Податотека:Црква „Св. Троица“ - Горно Кратово 2.jpg|Куполата
Податотека:Црква „Св. Троица“ - Горно Кратово 3.jpg|Главниот влез
Податотека:Црква „Св. Троица“ - Горно Кратово 4.jpg|Помошниот објект
Податотека:Црква „Св. Троица“ - Горно Кратово 5.jpg|Апсидата
Податотека:Црква „Св. Троица“ - Горно Кратово 6.jpg|Поглед на црквата


## Поврзано
* Кумановско-кратовско архијерејско намесништво
* Кратовска парохија
* Горно Кратово

## Наводи

## Надворешни врски

Горно Кратово
Категорија:Горно Кратово
Плоштад Илинден (Свети Николе)

**Плоштад Илинден** ― плоштад во Свети Николе. Плоштадот има површина околу 1.500 м2.

## Местоположба
Се наоѓа во средиштето на Свети Николе. На запад граничи со Градскиот парк „Александар Серафимов“, на југ со Домот на култура „Крсте Петков Мисирков“. Североисточно од плоштадот се наоѓа седиштето на Општина Свети Николе.

## Галерија


Sveti Nikole 25.JPG|Средишниот дел на плоштадот со поглед кон Градскиот парк „Александар Серафимов“
Sveti Nikole 29.JPG|Плоштадот гледан од кај Градскиот парк
Sveti Nikole 48.JPG|Станбена зграда северно од плоштадот


## Поврзано
* Споменик на Лазар Колишевски - споменик веднаш на исток од плоштадот
* СОУ „Кочо Рацин“ - средно училиште на 200 м северозападно од плоштадот
* Нов парк - парк на 300 м северозападно од плоштадот

## Надворешни врски

Категорија:Свети Николе
Категорија:Плоштади во Република Македонија
Споменик на Лазар Колишевски (Свети Николе)

**Споменик на Лазар Колишевски** ― споменик во вид на обелиск во Свети Николе во чест на македонскиот комунист Лазар Колишевски кој е родум од Светиниколското село Мездра.

## Местоположба
Споменикот се наоѓа во непосредна близина на Плоштадот Илинден кој се наоѓа западно од споменикот.

## Историја
За време на изградбата, поради што споменикот бил во чест на Лазар Колишевски, некои жители од населбите Бел Камен и Свети Николе 1 се побуниле.

## Композиција
Делото е составено од два столба налик на обелисци, различни во висина. На понискиот источен столб стои релјефна плоча со ликот на Лазар Колишевски. Повисокиот западен столб има плоча на која пишува:

## Галерија

Споменик на Лазар Колишевски (03).jpg|Споменикот гледан од исток
Lazar Kolishevski monument.jpg|Ликот на Лазар Колишевски
Споменик на Лазар Колишевски (02).jpg|Плочата на западниот столб


## Наводи

## Надворешни врски

Категорија:Споменици во Свети Николе
Категорија:Споменици-столбови
Категорија:Лазар Колишевски
Категорија:Појавено во 2002 година во Македонија
Светски куп во биатлон

**Светски куп** **во биатлон** ― серија од трки во биатлон од врвен ранг во тек на зимската сезона во организација на Меѓународниот биатлонски сојуз. Во машка конкуренција се одржува од сезоната 1977–78, а во женска конкуренција од 1982–83. До сезоната 1986–87 натпреварувањата во женска конкуренција биле наречени Европски куп, иако учеството на тој куп не било ограничено само на натпреварувачи од Европа.

## Натпреварување и формат
врска=//upload.wikimedia.org/wikipedia/commons/thumb/a/af/Neuner_Overall_World_Cup_Trophies.jpg/220px-Neuner_Overall_World_Cup_Trophies.jpg|мини| Кристални глобуси за сезоните 2009/2010 и 2007/2008 година.
Сезоната на Светскиот куп трае од ноември (или декември) до крајот на март, а трките се одржуваат еднаш неделно во различни скијачки центри, со исклучок на некои празници и неколку недели пред големи првенства во сезоната (Светски првенства или Зимски олимписки игри). Сезоната се состои од девет до десет натпреварувања, а настаните се одржуваат од среда/четврток до недела. Штафетните натпревари се одржуваат четири до шест пати во една сезона. Како настани на Светскиот куп се сметаат и Светските првенства, и до неодамна Зимските олимписки игри (последни олимписки игри кои влегувале во склоп на Светскиот куп биле Зимските олимписки игри во 2010; од Зимските олимписки игри во 2014 на натпреварувачите во Светскиот куп повеќе не им се доделуваат поени за нивните трки на олимписките игри).

На спортистот со најмногу севкупно освоени поени (т.е. вкупен резултат од сите дисциплини) во сезоната од Светскиот куп му се доделува трофејот Голем кристален глобус. Мал кристален глобус се доделува за прво место во одделна дисциплина во сезоната. Оттука, можно е еден спортист да ги освои и Големиот и Малиот кристален глобус во иста сезона од Светскиот куп. 

За секоја трка, за прво место се доделуваат 60 поени, за второ место – 54 поени, трето место – 48 поени, четврто место – 43 поени, 5-то место – 40 поени, 6-то место – 38 поени, 7-мо – 36 поени, 8-мо – 34 поени, 9. – 32 поени, 10. – 31 поен, а потоа за секое наредно место бројот на освоени поени линеарно опаѓа, така што еден поен се доделува за 40то место. 

## Поврзано

* Светско првенство во биатлон
* Биатлон на зимските олимписки игри
* Светски куп во алпско скијање

## Наводи

## Надворешни врски

* Веб-страница на IBU
* IBU Datacenter
Категорија:Биатлон
Категорија:Светски купови во зимски спортови
Категорија:Светски куп во биатлон
Омофор

врска=//upload.wikimedia.org/wikipedia/commons/thumb/7/70/Meister der Aphentico-Kirche in Mistra 001.jpg/220px-Meister der Aphentico-Kirche in Mistra 001.jpg|десно|мини| Фреска од 14 век на кој е прикажан омофорот
**Омофор** — најважна архијерејска одежда. Тоа е всушност широка лента што архијерејот ја става на двете рамена.

Неговото симболично значење е двојно. Прво тоа е изгубена, а потоа пронајдена овчичка, која Христос како добар пастир ја зел на своите раменици и му ја донел на Бога Отецот. Затоа омофорот порано се правел исклучиво од бела волна.

На омофорот се извезени четири крста. Со овие крстови архијерејот ја покажува својата согласност да ги следи Христовите страдања.

Според преданието, првиот омофор го направила самата Богородица, за Свети Лазар, кој бил епископ на Крит.

Омофор е грчки збор (ωμοφόρος) и значи *рамоносник*, односно она што се носи на рамениците.

Без омофорот, архијерејот не може да врши никаква важна свештеничка работа.

## Наводи

Категорија:Свештена одежда
Категорија:Христијанство
Категорија:Грцизми
Категорија:Зборови што ги нема во ТРМЈ
Сингел

мини|Сингел во средниот век
**Сингел** (, „соќелиец“) — монашки презвитериски чин во Православната црква.

Овој чин одговара на мирскиот презвитерски чин протовикар. Сингели биле луѓе кои се грижеле и им помагале на епископите во домашните работи. Тие живееле со епископите во нивните куќи каде што имале една соба или ќелија, па оттука и нивното име: син-келион, т.е. соќелијник — сингел. Оние што биле помагачи на патријарсите биле протосингели и биле кандидати за самите да станат патријарси.

## Поврзано
* Протосингел
* Архимандрит

## Наводи

Категорија:Верски занимања
Категорија:Христијанство
Категорија:Грцизми
Категорија:Зборови што ги нема во ТРМЈ
ИКЕА

мини|300п| Карта на продавниците на ИКЕА<br />Легенда:
**ИКЕА** (изворно: **IKEA**) ― шведски мултинационален конгломерат кој дизајнира и продава готов мебел, кујнски апарати и додатоци за домот, меѓу другите стоки за широка потрошувачка и повремено услуги за домаќинството. Стопанското друштво ИКЕА, кое е основано во 1943 година во Шведска од 17-годишниот Ингвар Кампрад, е најголемиот продавач на мебел во светот од 2008 година.   Името што го користи групацијата е кратенка која се состои од почетните букви на основачот (**И**нгвар **К**ампрад) и  семејната фарма **Е**лмтарид каде што е роден, и блиското село **А**гунарид (неговиот роден град во Смоланд на југот на Шведска).

## Наводи

## Надворешни врски

* Домашна страница на IKEA
* Како IKEA стана национален бренд на Шведска 
* 

Категорија:IKEA
Категорија:Продавници за мебел
Категорија:Продавници за душеци во Шведска
Категорија:Продавачки стопански друштва во Шведска
Категорија:Продавачки стопански друштва во Холандија
Категорија:Дизајнерски стопански друштва во Шведска
Категорија:Стопански друштва за храна и пијалаци во Шведска
Категорија:Стопански друштва за храна и пијалаци во Холандија
Категорија:Продавници за мебел во Соединетите Држави
Категорија:Брендови за осветлување
Категорија:Супермаркети во Соединетите Држави
Категорија:Повеќенационални стопански друштва со седиште во Холандија
Категорија:Продавници
Категорија:Шведски претпријатија